Lounais-Suomen aluehallintovirasto

**Lounais-Suomen aluehallintovirasto** () oli yksi Suomen seitsemästä aluehallintovirastosta, jotka aloittivat toimintansa 1. tammikuuta 2010. Sen toimialueeseen kuuluivat vuoden 2009 lopussa lakanneen Länsi-Suomen läänin lounaiset osat eli Satakunta ja Varsinais-Suomi. Viraston toimialue oli siten lähes sama kuin entisellä Turun ja Porin läänillä. Työsuojelun vastuualue toimi lisäksi myös Ahvenanmaalla. Toimipaikkana oli Turku ja Pori ja henkilöstöä yhteensä noin 170. Uusi virasto muodostui osasta lääninhallituksen osastoista sekä Porin ja Turun työsuojelupiireistä.

Valtioneuvosto nimitti 22. joulukuuta 2009 Lounais-Suomen aluehallintoviraston (AVI) ylijohtajaksi Länsi-Suomen läänin maaherra Rauno Saaren.  Saari jäi virasta eläkkeelle heinäkuussa 2012, jonka jälkeen uutena ylijohtajana aloitti Kari Häkämies. Häkämies siirtyi vuonna 2015 Varsinais-Suomen liiton maakuntajohtajaksi ja hänen seuraajakseen valittiin Mikael Luukanen.

Aluehallintovirastojen toiminta päättyi vuoden 2026 alussa, jolloin uusi monialainen Lupa- ja valvontavirasto aloitti toimintansa.

## Vastuualueet

Lounais-Suomen aluehallintovirastoon kuului neljä vastuualuetta: työsujelu; peruspalvelut, oikeusturva ja luvat; pelastustoimi ja varautuminen; opetus- ja kulttuuritoimi

### Työsuojelu

Työsuojelun vastuualueella työskenteli noin 70 henkilöä, ja sitä johti Riitta Sulameri. Työsuojelun vastuualue toimii lisäksi myös Ahvenanmaalla.

* Työsuojeluvalvonta

### Peruspalvelut, oikeusturva ja luvat

Peruspalvelut, oikeusturva ja luvat -vastuualueella työskenteli noin 60 henkilöä, ja sitä johti Pirkko Pakkala.

* Sosiaali- ja terveydenhuollon ohjaus ja valvonta
* Kantelujen käsittely
* Peruspalvelujen alueellisen saatavuuden arviointi
* Yksityisten sosiaali- ja terveyspalvelujen tuottajien luvat ja valvonta
* Alkoholijuomien anniskelu- ja vähittäismyyntiluvat ja valvonta, alkoholihaittojen ehkäisy
* Kilpailuvalvonta ja kuluttajien aseman turvaaminen
* Oppilaan oikeusturvan edistäminen
* Elintarviketurvallisuuden ohjaus ja valvonta
* Eläinlääkintähuollon sekä eläinsuojelun ohjaus ja valvonta

### Pelastustoimi ja varautuminen

* Pelastustoimen, varautumisen ja sisäisen turvallisuuden kehittäminen
* Peruspalvelujen saatavuuden arviointi
* Poikkeusoloihin varautumisen koordinointi

### Opetus- ja kulttuuritoimi

# sivistystoimen kantelut, valitukset ja oikaisut
# opetus-, nuoriso-, liikunta- ja kirjastopalvelujen henkilöstön lyhytkestoinen täydennyskoulutus
# valtionavustukset

## Toimialue ja toimivalta eräissä tehtävissä

Lounais-Suomen aluehallintovirasto hoiti 1 §:ssä tarkoitetun toimialueen lisäksi koko maan alueella alueen pelastustoimen valtionavustuksesta annetussa laissa (1122/2003) aluehallintovirastolle säädetyt valtionavustusten tekniseen käsittelyyn, maksatukseen ja valvontaan liittyvät tehtävät. Lounais-Suomen aluehallintovirasto hoiti  talous- ja velkaneuvonnasta annetussa laissa (713/2000) tarkoitetut aluehallintovirastoille säädetyt tehtävät 1 §:ssä tarkoitetun toimialueen lisäksi Länsi- ja Sisä-Suomen aluehallintoviraston toimialueella.

Lounais-Suomen aluehallintovirasto huolehti lisäksi:

# Sosiaali- ja terveydenhuollon kehittämishankkeille myönnettävien valtionavustusten hallinnointiin liittyvistä valtakunnallisista tehtävistä
# Valtakunnallisesti aluehallintovirastojen toiminnan sisäisestä tarkastuksesta

## Ylijohtajat
* 2010–2012: Rauno Saari
* 2012–2015: Kari Häkämies
* 2015–2021: Mikael Luukanen
* 2021–2024: Leena Räsänen
* 2024–2025: Ilkka Horelli

## Lähteet

## Aiheesta muualla
* Lounais-Suomen aluehallintoviraston kotisivut